CELEX: 62009TN0469
Language: et
Date: 2009-11-23 00:00:00
Title: Kohtuasi T-469/09: 23. novembril 2009 esitatud hagi — Kreeka Vabariik versus Euroopa Komisjon

30.1.2010   
            
            
               ET
            
            
               Euroopa Liidu Teataja
            
            
               C 24/62
            
         23. novembril 2009 esitatud hagi — Kreeka Vabariik versus Euroopa Komisjon
   (Kohtuasi T-469/09)
   2010/C 24/109
   Kohtumenetluse keel: kreeka
   
      Pooled
   
   
      Hageja: Kreeka Vabariik (esindajad: I. Chalkias, S. Papaioannou)
   
      Kostja: Euroopa Komisjon
   
      Hageja nõuded
   
   
               —
            
            
               Tühistada komisjoni otsus tervikuna;
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Kreeka Vabariik esitab oma hagis komisjoni 24. septembri 2009. aasta otsuse K(2009) 7044 lõplik peale, „mille kohaselt ühenduse rahastamine ei kata teatavaid kulutusi, mida liikmesriigid on teinud Euroopa Põllumajanduse Arendus- ja Tagatisfondi (EAGGF) tagatisrahastu, Euroopa Põllumajanduse Tagatisfondi (EAGF) ja Maaelu Arengu Euroopa Põllumajandusfondi (EAFRD) raames” (ELT L 257, lk 28), kaks järgmist tühistamisväidet seoses tema kahjuks tehtud finantskorrektsioonidega.
   Esimese väite kohaselt, mis puudutab puu- ja köögiviljade (tomatite) töötlemist, kinnitab hageja, et määruse (EÜ) nr 1535/2003 (1) artikli 28 lõike 1 punkti f ja lõike 2, artikli 31 lõigete 1 ja 2 ning artikli 3 lõike 2 ning suuniseid AGRI 5330/97, 17933/2000 ja 63983/2002 finantskorrektsioonide kohta on valesti tõlgendatud ja kohaldatud, kuna selles sektoris olid kõik võtmekontrollid piisavad ja vajakajäämisi esines vaid teiseste kontrollide osas.
   Teise väite, mis puudutab riisi riiklikku ladustamist, kohaselt oli korrektsioon määratud ilma kehtiva õigusliku aluseta, kuna Euroopa Komisjon tõlgendas määruse (EÜ) nr 2148/1996 (2) artikleid 4 ja 6 valesti; teise võimalusena viidatakse proportsionaalsuse põhimõtte rikkumisele.
   
      (1)  Komisjoni 29. augusti 2003. aasta määrus (EÜ) nr 1535/2003, milles sätestatakse nõukogu määruse (EÜ) nr 2201/96 üksikasjalikud rakenduseeskirjad seoses puu- ja köögiviljatoodete toetuskavaga (ELT L 218, lk 14).
   
      (2)  Komisjoni 8. novembri 1996. aasta määrus (EÜ) nr 2148/96, millega kehtestatakse põllumajandustoodete riiklike sekkumisvarude hindamis- ja kontrollieeskirjad (EÜT L 288, lk 6).